Maseru

Maseru soos gesien vanaf die Parlement Hill

Maseru

Koördinate: 29°18′36″S 27°28′48″O﻿ / ﻿29.31000°S 27.48000°O﻿ / -29.31000; 27.48000
Land|  Lesotho
Distrik| Maseru
Stigting| 1869
Oppervlak

• Totaal| 138 km2 (53 vk. myl)
Hoogte

| 1 600 m (5 200 ft)
Bevolking

• Totaal| 227 880
• Digtheid| 1 651,3/km2 (4 277/vk. myl)
Tydsone| UTC+2 (SAST)

Maseru is sedert 1884 die hoofstad en grootste stad in Lesotho. Die stad het 'n bevolking van 227 880 in 2006 gehad met 'n oppervlakte van 138 km². Maseru grens aan Suid-Afrika, waar meeste van die stad se bevolking werk. Dit is 'n relatief klein stad (per oppervlakte) en is selfs kleiner as Ladybrand. Die stad lê langs die Caledonrivier (Mohokare-rivier in Lesotho). Die naam Maseru beteken plek van die rooi sandklip in Suid-Sotho.[1][2] Maseru is in 1869 deur die Britte gestig nadat die Verenigde Koninkryk Basoetoland geannekseer het.

## Geskiedenis

[wysig | wysig bron]

Maseru is in 1869 deur die Britte as 'n klein polisiekamp gestig na die beëindiging van die Vrystaat-Basotho-oorloë toe Basoetoland 'n Britse protektoraat geword het.[3][4][5] Maseru is geleë aan die rand van die "verowerde gebiede" wat as deel van die vredesvoorwaardes aan die Oranje-Vrystaat (nou die Vrystaatse provinsie van Suid-Afrika) oorgegee is. Dit was 24 kilometer wes van Basotho, koning Moshoeshoe I, se vesting van Thaba Bosiu, die vorige de facto-hoofstad, geleë. 'n Bedrywige markdorp het vinnig in die omgewing gegroei.[6]

Maseru het aanvanklik tussen 1869 en 1871 as die administratiewe hoofstad van die staat gefunksioneer voordat die administrasie van Basoetoland na die Kaapkolonie oorgeplaas is. Gedurende hul bewind tussen 1871 en 1884 is Basoetoland op soortgelyke wyse behandel as gebiede wat met geweld geannekseer is, baie tot die gramskap van die Basotho.[7] Dit het gelei tot die Gewere-oorlog in 1881 en die afbrand van baie geboue in Maseru.[8] In 1884 is Basoetoland weer in sy status as 'n kroonkolonie herstel, en Maseru is weer hoofstad. Toe Basoetooland sy onafhanklikheid verkry en in 1966 die Koninkryk van Lesotho word, het Maseru die hoofstad van die land gebly.[5]

Voor Lesotho se onafhanklikheid het Maseru relatief klein gebly; dit was binne goed gedefinieerde koloniale grense en het min ruimte vir groei gehad, terwyl die Britte min belangstelling gehad het om die stad te ontwikkel. Na 1966 het Maseru 'n vinnige uitbreiding ervaar: sy gebied het ongeveer sewevoudig toegeneem, van ongeveer 20 vierkante kilometer tot die huidige oppervlakte van 138 vierkante kilometer, as gevolg van die inlywing van naburige dorpies in die stad.[8][5] Die jaarlikse bevolkingsgroeikoers het oor 'n paar dekades ongeveer 7% gebly voordat dit tussen 1986 en 1996 tot ongeveer 3,5% gedaal het.[5]

Nadat die parlementsverkiesings in Lesotho in 1998 gelei het tot vermoedens van stembedrog en 'n militêre ingryping deur Suid-Afrika, is 'n groot deel van die stad beskadig deur onluste en oproer.[9] Die koste vir die herstel van die skade wat aan die stad aangerig is, word geraam op ongeveer twee miljard rand en tot bykans 2008 kon die gevolge van die onluste nog binne die stad gesien word.[10][11]

## Sien ook

[wysig | wysig bron]

* Maserubrug, grenspos tussen Lesotho en Suid-Afrika.

## Verwysings

[wysig | wysig bron]

1. ↑ (en)  Sam Romaya, Alison Brown (April 1999). "City profile: Maseru, Lesotho". Cities. 16 (2): 123–133. doi:10.1016/S0264-2751(98)00046-8.
2. ↑ (en)  A. Mabille, H. Dieterlen (1993). Southern Sotho English Dictionary (reclassified, revised and enlarged by R. A. Paroz; 1950 uitg.). Morija: Morija Sesuto Book Depot. p. 349.
3. ↑ Britannica,Maseru, britannica.com, USA, accessed on Julie 7, 2019
4. ↑ Baffour Ankomah; Khalid Bazid (Mei 2003). "Lesotho: Africa's Best Kept Secret". New African.
5. ↑ 5,0 5,1 5,2 5,3 Karen Tranberg Hansen; Mariken Vaa (2004). Reconsidering Informality: Perspectives from Urban Africa. Nordic African Institute. p. 180\. ISBN 91-7106-518-0.
6. ↑ Willie Olivier; Sandra Olivier (2005). Touring in South Africa: The Great SA Road Trip Guide. Struik. p. 116\. ISBN 1-77007-142-3.
7. ↑ James S. Olson, Robert S. Shadle (ed.) (1996). Historical Dictionary of the British Empire. Greenwood Press. p. 118\. ISBN 0-313-27917-9. `{{cite book}}`: `|author=` has generic name (hulp)
8. ↑ 8,0 8,1 Sam Romaya; Alison Brown (April 1999). "City profile: Maseru, Lesotho". Cities. 16 (2): 123–133. doi:10.1016/S0264-2751(98)00046-8.
9. ↑ "It All Went Wrong". The Economist. 349 (8087): 49. 26 September 1998.
10. ↑ "Lesotho billed for South African intervention". BBC News (in Engels). 9 Oktober 1998. Geargiveer vanaf die oorspronklike op 26 Desember 2019. Besoek op 14 April 2008.
11. ↑ "Straw men". Mail & Guardian Online. 15 Maart 2007. Geargiveer vanaf die oorspronklike op 3 Junie 2012. Besoek op 14 April 2008.

## Eksterne skakels

[wysig | wysig bron]

* Wikimedia Commons het meer media in die kategorie Maseru.

| Maserubrug | Ficksburg
Clocolan | Butha-Buthe
Teyateyaneng |

|
|
|
|

Bloemfontein, Botshabelo, Ladybrand |  | Thaba Bosigo
Maseru
Hobhouse
Wepener | Mafeteng
Mohaleshoek | Roma, Thaba Putsoa

* l
* b
* w

Kampdorpe van Lesotho

Butha-Buthe • Hlotse • Mafeteng • Maseru • Mohaleshoek • Mokhotlong • Qacha's Nek • Quthing • Teyateyaneng • Thaba-Tseka

* l
* b
* w

Hoofstede in Afrika

Hoofstede van onafhanklike lande|

Abuja • Accra • Addis Abeba • Algiers • Antananarivo • Asmara • Bamako • Bangui • Banjul • Bissau • Brazzaville • Conakry • Dakar • Djiboeti • Dodoma • Freetown • Gaborone • Gitega • Harare • Joeba • Kaïro • Kampala • Khartoem • Kigali • Kinshasa • Libreville • Lilongwe • Lomé • Luanda • Lusaka • Malabo • Maputo • Maseru • Mbabanea • Mogadisjoe • Monrovia • Moroni • Nairobi • N'Djamena • Niamey • Nouakchott • Ouagadougou • Port Louis • Porto-Novo • Praia • Pretoriab • Rabat • São Tomé • Tripoli • Tunis • Victoria • Windhoek • Yamoussoukroc • Yaoundé

Hoofstede van afhanklike gebiede|

Ceuta • Funchal • Jamestown • Las Palmas de Gran Canaria • Mamoudzou • Melilla • Saint-Denis • Santa Cruz de Tenerife

Hoofstede van omstrede gebiede|

Cabinda • Gaalkacyo • Garoowe • Hargeisa • Laâyouned

Hoofstede van|

Asië • Europa • Noord-Amerika • Oseanië • Suid-Amerika

aLobamba is die regeringsetel, asook koninklike en wetgewende hoofstad van Eswatini. bKaapstad en Bloemfontein is saam met Pretoria ook hoofstede van Suid-Afrika. cAbidjan is die regeringsetel en ekonomiese hoofstad van die Ivoorkus. dTifariti dien de facto as hoofstad van die Arabiese Demokratiese Republiek Sahara.

Normdata |

* BNF: cb16732323s (data)
* GND: 4371854-1
* LCCN: n82125170
* NLI: 000994979
* SELIBR: 153546
* SUDOC: 028230396
* VIAF: 152469547
* WorldCat Identities (via VIAF): 152469547

|

*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon